ಸಾಮಾನ್ಯ ವ್ಯಕ್ತಿ ಜೊತೆಗೆ ಜಪಾನ್ ಯುವರಾಣಿ ಮದುವೆ-ಪದವಿ, ಗೌರವ ಹಿಂಪಡೆದ ಅರಮನೆ

ಟೋಕಿಯೋ: ರಾಜಕುಮಾರಿ ಮಾಕೋ ರಾಜಮನೆತನಕ್ಕೆ ಸೇರದ ಕಾಲೇಜು ದಿನಗಳಲ್ಲಿ ಸಹಪಾಠಿಯಾಗಿದ್ದ ಕಿ ಕೊಮೊರೋ ಅವರನ್ನು ಮದುವೆಯಾಗಿದ್ದಾರೆ. ಈ ಮೂಲಕವಾಗಿ ರಾಜ ಮನೆತನಕ್ಕೆ ಸಿಗುವ ಸ್ಥಾನಮಾನ ಕಳೆದುಕೊಂಡಿದ್ದಾರೆ.

ರಾಜಮನೆತನದಲ್ಲಿ ಜನಿಸಿದ್ದಕ್ಕಾಗಿ ಸಿಗುವ ಎಲ್ಲಾ ಸರ್ಕಾರ ಪದವಿ ಗೌರಗಳನ್ನು ಅಧಿಕೃತವಾಗಿ ಕಳೆದುಕೊಂಡಿದ್ದಾರೆ. ಸಾಮಾನ್ಯ ವ್ಯಕ್ತಿಯನ್ನು ಮದುವೆಯಾಗಿದ್ದರಿಂದ ರಾಜಕುಮಾರಿಯ ಸ್ಥಾನಮಾನಗಳನ್ನು ಅರಮನೆ ಹಿಂಪಡೆದಿದೆ. ಇದನ್ನೂ ಓದಿ:  ಹೊಸ ಪಕ್ಷ ಸ್ಥಾಪನೆ ಖಚಿತಪಡಿಸಿದ ಅಮರೀಂದರ್ ಸಿಂಗ್ – ಬಿಜೆಪಿ ಜೊತೆಗೆ ಹೊಂದಾಣಿಕೆ

ರಾಜ ಕುಟುಂಬದ ಹೊರಗಿನವರನ್ನು ರಾಜ ಕುಟುಂಬದ ಸ್ತ್ರೀಯರು ಮದುವೆಯಾದರೆ ಅವರಿಗೆ ರಾಜಮನೆತನದಿಂದ ನೀಡುವ ರಾಯಲ್ಟಿಯನ್ನು ಮಾಕೋ ತಿರಸ್ಕರಿಸಿದ್ದಾರೆ. ಜಪಾನ್‍ನ ಚಕ್ರವರ್ತಿ ಅಕಿಹಿಟೊರವರ ಮರಿ ಮೊಮ್ಮಗಳಾದ ಮಾಕೋ ಆಕೆಯ ಕಾಲೇಜಿನ ಸಹಪಾಠಿಯಾಗಿದ್ದ ಕೆಯಿ ಕೊಮುರೊ ಜೊತೆಗೆ ವಿವಾಹವಾಗಿದ್ದಾರೆ. ಸುಮಾರು 153 ಮಿಲಿಯನ್ ಭಾರತದ ಕರೆನ್ಸಿ ಪ್ರಕಾರ 10 ಕೋಟಿ ರೂಪಾಯಿ ಹಣವನ್ನು ಮಾಕೋ ತಿರಸ್ಕರಿಸಿದ್ದಾರೆ ಎಂದು ಹೇಳಲಾಗುತ್ತಿದೆ. ಇದನ್ನೂ ಓದಿ:  ಕುಚ್ಚಲಕ್ಕಿ ರೊಟ್ಟಿ ಮಾಡಿದ ರಾಬರ್ಟ್ ನಟಿ ಆಶಾ ಭಟ್

ರಾಣಿ ಮಾಕೋ ಮದುವೆಗೆ ರಾಷ್ಟ್ರೀಯ ಮಟ್ಟದಲ್ಲಿ ಭಾರಿ ವಿರೋಧ ವ್ಯಕ್ತವಾಗಿತ್ತು. ಇದಾದ ಬಳಿಕವೂ ರಾಜಕುಮಾರಿ ಮಾತ್ರ ಆಕೆಯ ಸಹಪಾಠಿಯನ್ನು ವಿವಾಹವಾಗುವ ನಿರ್ಧಾರದಿಂದ ಹಿಂದೆ ಸರಿದಿರಲಿಲ್ಲ. ಸಾಮಾನ್ಯ ಹುಡುಗನನ್ನು ಮದುವೆಯಾಗುವ ಮೂಲಕವಾಗಿ ರಾಜಮನೆತನದ ಸ್ಥಾನಮಾನ ಕಳೆದುಕೊಂಡಿದ್ದಾರೆ.